Doch all'ns ist still
Un keiner will
Wat von sin Unnerhollung weiten.
Dit argert denn nu unsen Mann,
Un hei fängt an
Up eigen Hand sick wat tau fläuten
Un geiht de Wand entlang in't Timmer
Un kickt dor an de Biller rümmer.
De Gäst, de warden ümmer stiller.
»Kellnär, was sünd das hier for Biller,
Die beiden linksch hier an den Ofen?«
»Das sind zwei griech'sche Philosophen,
Der eine, der belacht die Welt,
Der andre, der beweint die Welt.«
»Un so'ne Kirls hangt Sei hier an?
Denn hangt Sei mi dor ok mit ran,
Denn ward de Sak vullständig ward'n,
Denn ick belämmer Sei de Welt!
Un hir, Kellnär, hir is min Geld!
Un nu gu'n Morgen, mine Harrn!«